google/wiki40b huggingface dataset:
Vicente López y Planes

Životopis

Narodil sa v Buenos Aires do rodiny španielskeho otca a matky z Buenos Aires. Vyštudoval právo na univerzite v meste Chuquisaca. V roku 1810 sa zúčastnil sa na Májovej revolúcii, ktorá viedla k zosadeniu španielskeho miestokráľa a vytvoreniu vlastnej vlády. Následne bol zvolený za starostu Buenos Aires, no patril k oponentom hlavy revolučnej vlády Cornelia Saavedru, kvôli čomu podporil jeho zosadenie a vytvorenie tzv. Prvého triumvirátu, kde bol pokladníkom bez hlasovacieho práva. V roku 1815 sa na krátko dostal do väzenia spolu s ďalšími spolupracovníkmi, kam ich poslali ich politickí oponenti. Už čoskoro sa ale do politiky vrátil a v roku 1826 sa stal ministrom vo vláde Bernardina Rivadaviu. Po rezignácii Rivadaviu z funkcie prezidenta Spojených provincii La Platy bol zvolený na jeho miesto ako dočasný prezident. Vo funkcii potvrdil rozpustenie kongresu a nechal vyhlásiť nové voľby. 18. augusta 1827 skončil vo funkcii prezidenta súčasne so zánikom tejto funkcie. Jeho právomoci prebral guvernér Provincie Buneos Aires Manuel Dorrego. V roku 1830 sa stal členom súdu a neskôr predsedom súdu počas vlády guvernéra Buenos Aires Juana Manuela de Rosasa. 3. februára 1852 sa stal dočasne guvernérom Buenos Aires po zosadení Rosasa. 26. júla ho nahradil Justo José de Urquiza, ktorý pred tým Rosasa porazil vo vojne. Vicente López y Planes zomrel v Buenos Aires v roku 1856 a je tam aj pochovaný.
Teória actor-network

Punktualizácia (presnosť)

Ak hovoríme o logickom závere, skoro každý činiteľ môže byť považovaný len za sumu iných, menších činiteľov. Automobil je príkladom komplexného systému. Obsahuje mnoho elektronických a mechanických komponentov, ktoré vodič nevidí a tak považuje auto za jediný objekt. Tento efekt je známy ako punktualizácia (presnosť) a je podobný myšlienke abstrakcie v programovaní, ktorá sa zameria na objekt. Keď sa actor-network zrúti, efekt punktualizácie (presnosti) sa väčšinou preruší tiež. Na príklade automobilu by nefungujúcí motor spôsobil to, že by vodič začal vnímať auto ako zhluk súčiastok, namiesto toho, aby v automobile videl dopravný prostriedok. Toto môže nastat tiež v prípade, keď prvky jednej siete konajú protikladne k sieti ako celku. Latour ve svojej Pandora´s Hope prirovnáva depunktualizáciu (nepresnosť) k otvoreniu Pandorinej skrinky.

Kvázi-objekty

V uvedených príkladoch sa stelesňuje spoločenský poriadok a fungujúce auto tým, že dochádza k úspešným interakciám v príslušných sieťach agentov. ANT sa o týchto výtvoroch zmieňuje ako o znakoch alebo kvázi-objektoch, ktoré kolujú medzi činiteľmi vnútri siete. Vzostupná tendencia predávania alebo odosielania znaku v sieti tento znak spresňuje. Keď je znak predávaný opačným smerom (zostupne), presnost klesá. K úbytku presnosti dochádza tiež v prípade, keď činiteľ v predávaní znaku úplne zlyhá. (Napr. Pokazí sa olejová pumpa.)

Kritika

Metodológia ANT zdôrazňuje skôr vzťahy než povahu samotných činiteľov či výsledky týchto vzťahov. Ide len o momentálne vzťahy medzi rôznymi činiteľmi a agentami. Tieto momentálne vzťahy sa odohrávajú medzi ľudskými a neľudskými činiteľmi, ktoré ANT nerozlišuje. Nie je rozdiel medzi človekom, jeho nástrojmi a technológiami, a to je dôvodom väčšiny kontroverzie, ktorá obklopuje ANT. Zaužívaným pohľadom je fundamentálne rozlišovani medzi ľuďmi a zvieratami, a tiež objektami.
V práci pomenovanej "Actor Network a potom" (Actor Network and After) sa Bruno Latour vyjadril o teórii takto: „Na ANT nesedia štyri veci: ‘actor’, ‘network’, ‘theory’ a pomlčka.“
Cardonville

Poloha

Obec má rozlohu 3,29 km². Najvyšší bod je položený 38 m n. m. a najnižší bod 13 m n. m.

Obyvateľstvo

Počet obyvateľov obce je 105 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belorítka obyčajná

Opis

Belorítka obyčajná meria 16 – 18 cm s rozpätím krídel 12,5 cm a váži 18 – 20,5 g. 
Samček i samička majú hlavu, chrbát, krídla a chvost modrastočiernej farby s výnimkou trtáča, ktorý je biely Spodná časť tela je biela. Chvost je vykrojený. Mláďatá sú matné s hnedým nádychom na vrchnej i spodnej časti tela.

Hlas

Kontaktný hlas "pritt"
27 s., Holandsko
Ich spev je príjemné švitorenie, menej melodické ako u lastovičky obyčajnej. Varovný hlas znie ako ostré "čiip", kontaktný hlas ako "pritt".

Výskyt a stav na Slovensku

Hniezdenie belorítok bolo na Slovensku dokázané v 94,6 % mapovacích kvadrátov. Najvyššie hniezdenie bolo zistené 1 410 m n. m. v Nízkych Tatrách. Najväčšie počty dosahuje na sídliskách z panelových domov. Je sťahovavá, prilieta v polovici apríla a odlieta koncom augusta, začiatkom septembra. Ak je teplá jeseň, ojedinele sa vyskytnú ešte v októbri. Belorítky zo Slovenska migrujú do Afriky cez Balkánsky polostrov.
Odhadovaný počet hniezdiacich párov je 500 000 - 1 000 000. Veľkosť populácie i územie na ktorom sa vyskytuje 
sú stabilné, maximálna zmena do 20%. Ekosozologický status v roku 1995, 1998 a 2001 žiadny. V roku 2014 NT* A2bc - takmer ohrozený. Európsky ochranársky status nezaradený SPEC. Stupeň ohrozenie S, vyhovujúci ochranársky status.

Hniezdenie

Belorítky si stavajú svoje hniezda z hliny. Samec i samička svorne stavajú hniezdo pomocou mokrej pôdy, ktorú zbierajú na okrajoch mlák a potokov. Hniezdo má tvar štvťgule s malým vletovým otvorom. Celá stavba je hotová asi za týždeň. Vajíčka sú biele, býva ich 4 - 5 a sedia na nich obaja rodičia asi 12 - 13 dní. Po vyliahnutí ich spoločne kŕmia. Za rok majú dve hniezdenia, začínajú v máji.

Biotop

Belorítky žijú najmä v sídliskách miest a v obciach s murovanými domami. Často hniezdia aj v kolóniách.

Potrava

Lovia lietajúcie hmyz, hlavne muchy. Reagujú na počasie a lovnú taktiku si prispôsobia, pri zlom počasí lovia tesne nad vodnou hladinou, pri inverzii lovia vo veľkých výškach na hrebeňoch hôr, napríklad v Malej Fatre až 1 711 m n. m. alebo sa zdržujú pri pasúcom sa dobytku.

Ochrana

Je zákonom chránená, spoločenská hodnota je 165,97 € (Vyhláška MŽP č. 579/2008 Z.z.). Belorítky negatívne ovplyvňuje nepriaznivé počasie a to nielen počas hniezdenia ale aj počas migrácie. Vrabec domový obsadzuje jej hniezda, čo môže viesť k opusteniu lokality. Na túto tému bola vykonaná štúdia v Poľsku. Na budovách, kde nie sú prekážkou, je možné podporiť ich hniezdenie lištami. Pod existujúce hniezda, kde je znečisťovanie trusom problémom, je vhodné umiestniť pod tieto hniezda podložky.
Vescheim

Poloha

Obec má rozlohu 1,81 km². Najvyšší bod je položený 295 m n. m. a najnižší bod 237 m n. m.

Obyvateľstvo

Počet obyvateľov obce je 248 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Čeľusť (maxila človeka)

Čeľusť (iné názvy: maxila, [podľa niektorých názorov nesprávne:] horná čeľusť ; lat. maxilla) je párová kosť, jedna z najväčších kostí splanchnokránia človeka.
Telo čeľuste (corpus maxillae) má tvar štvorbokej pyramídy. Nad koreňom očného zuba (dens canium) je prehĺbenina, čeľustná jama (fossa canina), od ktorej odstupuje sval, ktorý dvíha kútik úst (musculus levator anguli oris). Nad fossa canina je otvor (foramen infraorbitale), ktorým prestupujú cievy a nervy. Telo čeľuste ohraničuje kostený zárez (incisura nasalis) a spoluvytvára apertura piriformis. Kostený zárez vybieha mediálne do krátkeho predného nosového tŕňa (spina nasalis anterior), ktorý sa vyskytuje iba u Homo sapiens. Vo vnútri tela čeľuste je priestorná čeľustná dutina (sinus maxillaris), ktorá vypĺňa celú čeľusť a zasahuje až do jej výbežkov. Patrí k vedľajším nosovým dutinám a komunikuje so strednou časťou nosovej dutiny s meatus nasi medius.
Natalia Vladimirovna Poklonská

Životopis

Vyštudovala pobočku Charkovskej štátnej univerzity vnútornej bezpečnosti v Jevpatorii, po skončení štúdia nastúpila na štátne zastupiteľstvo v Simferopole. Následne začala pracovať pre štátne zastupiteľstvo v ukrajinskom hlavnom meste, Kyjeve. 25. februára 2014 podala demisiu. Rezignácia nebola prijatá a Poklonská odišla na dovolenku na Krym. V Simferopole ponúkla svoju pomoc vláde Krymu. 11. marca 2014 bola vymenovaná za štátnu zástupkyňu Krymskej autonómnej republiky; pred ňou štyria ľudia túto funkciu odmietli. Jej pôsobnosť pokračovala aj po separácii Krymu od Ukrajiny. Výrazne vystupovala proti protestujúcim a opísala zmenu vlády v Kyjeve ako "protiústavný prevrat".

Popularita

Ihneď po svojom zvolení do funkcie v marci 2014 zvolala Poklonská konferenciu, ktorej záznam sa dostal na internet. Video s názvom "New Attorney General of Crimea is beautiful" (tj "Nová generálna prokurátorka Krymu je krásna") sa rozšírilo po východnej Ázii, predovšetkým Číne a Japonsku. Napriek tomu, že video bolo bez prekladu, v priebehu niekoľkých dní ho videlo viac ako 300 tisíc ľudí. Nasledovala veľká odozva, napríklad sa na internete objavilo množstvo fan-artu v štýle anime a mangy, ľudia sa začali zaujímať o súkromie Natálie a z prokurátorky sa stal prakticky internetový fenomén.
Podhradské skály

Ochrana

Predmetom ochrany sú kolmé skalné steny a strmé svahy nad ľavým brehom rieky Dyje, na ktorých sa nachádzajú významné rastlinné spoločenstvá.
Chantilly (obec)

Poloha

Obec má rozlohu 16,19 km². Najvyšší bod je položený 112 m n. m. a najnižší bod 35 m n. m.

Dejiny

V obci sa udiali tri významné konferencie počas prvej svetovej vojny.

Obyvateľstvo

Počet obyvateľov je 10 959 (2011).
Nasledujúci graf zobrazuje vývoj počtu obyvateľov.
Zdroje: INSEE
Španielske národné futbalové mužstvo

Štadión

Španielsko nemá národný štadión, avšak hlavné kvalifikačné zápasy sú zvyčajne hrané na štadióne Estadio Santiago Bernabéu v Madride. Medzi ostatné použité veľké štadióny partí Estadio Vicente Calderón, ktorý je tiež v Madride a štadión Estadio de Mestalla vo Valencii. Španielsko ešte nikdy neprehralo v zápasoch konajúcich sa na štadióne Calderón. Aj niektoré medzinárodné priateľské zápasy sú hrané na týchto štadiónoch, a tiež na štadióne Estadio Ramón Sánches-Pizjuán v Seville. Ostatné priateľské zápasy proti menej známym tímom sú hrané na provinčných štadiónoch. Medzi nich patria štadión Estadio Municipal de Riazor v meste La Coruña, štadión Estadio Nueva Condomina v meste Murcia, štadión Estadio Carlos Belmonte v meste Albacete a štadión Estadio Romano v meste Mérida. Občas sú zápasy hrané aj mimo pevniny Španielska; finálový zápas kvalifikácie na Majstrovstvá Európy vo futbale 2008 proti Severnému Írsku sa hral na štadióne Estadio Gran Canaria v meste Las Palmes na Kanárskych ostrovoch.
Mourioux-Vieilleville

Poloha

Obec má rozlohu 25,2 km². Najvyšší bod je položený 516 m n. m. a najnižší bod 379 m n. m.

Obyvateľstvo

Počet obyvateľov obce je 561 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bhutanitis

Bhutanitis, po slovensky pestroň (niekedy neformálne aj pestrokrídlovec) je rod motýľov z podčeľade jasone (Parnassinae) a čeľade vidlochvostovité (Papilionidae).
Saint-Aubin-les-Forges

Poloha

Obec má rozlohu 26,34 km². Najvyšší bod je položený 333 m n. m. a najnižší bod 195 m n. m.

Obyvateľstvo

Počet obyvateľov obce je 439 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olizy

Poloha

Obec má rozlohu 4,57 km². Najvyšší bod je položený 243 m n. m. a najnižší bod 120 m n. m.

Obyvateľstvo

Počet obyvateľov obce je 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Moravčík

Životopis

Narodil sa v rodine roľníka, vzdelanie získal na gymnáziu v Malackách a Bratislave, kde študoval na filozofickej fakulte Univerzity Komenského odbor filozofia – dejepis. Pracoval ako tlačový redaktor vo vydavateľstve Tatran, v rokoch 1972 – 1976 pracoval v Univerzitnej knižnici v Bratislave, v Zväze slovenských výtvarných umelcov. V období najtvrdšej normalizácie mal zakázané publikovať. Od roku 1981 bol redaktorom vo vydavateľstve Slovenský spisovateľ a od roku 1994 je šéfredaktorom časopisu Slovenské pohľady.

Tvorba

Prvé diela publikoval v študentských časopisoch Echo a Reflex, v literárnom časopise Mladá tvorba a v časopise Slovenské pohľady, zúčastňoval sa literárnych polemík a napokon v roku 1969 debutoval i knižne zbierkou básní Slávnosti baránkov. Jeho tvorba sa vyznačuje najmä hravosťou a experimentovaním s jazykom. Vo svojich básniach sa venuje rôznorodým témam, od erotiky cez prírodu až po spoločnosť. Okrem básnických zbierok píše tiež prozaické i básnické diela pre deti a mládež.
Oľga Bindasová

Životopis

V roku 1972 – 1977 absolvovala štúdium na Filozofickej fakulte UPJŠ v Košiciach, odbor psychológia, zároveň absolvovala postgraduálne štúdium na Filozofickej fakulte UK v Bratislave. Pôsobila na ONV v Banskej Bystrici ako psychologička v manželskej poradni. Pracuje v Centre poradensko-psychologických služieb v Banskej Bystrici ako psychologička (od roku 1991) a od roku 1994 ako vedúca pracoviska. Bola viceprezidentkou Asociácie prevencie drogových závislostí SR (1995 – 1998). Od roku 1998 je predsedníčkou Občianskeho združenia Heuréka, odbornou garantkou Občianského združenia SONUS (od roku 1995) a členkou komisie mládeže a športu MsÚ Banská Bystrica (1999).
Fiskars

Dejiny

Spoločnosť Fiskars bola založená v roku 1649 holandským obchodníkom Petrom Thorwöstom. Tento obchodník do Fínska priniesol technológie spracovania oceli, ktoré boli vo Fínsku ďalej rozvíjané. Priemyselný rozvoj Európy rozbehol vývoj pomerne malej manufaktúry Fiskars na veľký priemyselný závod, ktorý sa preslávil svojimi oceliarskymi výrobkami po celej Európe. Tovareň Fiskars mala prvú vysokú pec vo Fínsku. S rozvojom firmy súvisí aj rozvoj palety výrobkov (rôzne parné stroje, lokomotívy, motory, svietniky a tiež nožnice so známym oranžovým vzorom firmy). Fiskars bol tiež prvým výrobcom mikrovlnných rúr v Európe. 
Fiskars je zaregistrovaný na Helsinskej burze od roku 1915.
Ailhon

Poloha

Ailhon má rozlohu 7,8 km². Najvyšší bod je položený 544 m n. m. a najnižší bod 258 m n. m.

Obyvateľstvo

Ailhon má 485 obyvateľov (2009).
Graf vývoja obyvateľstva:
Zdroje: INSEE
Rosinská cesta

Priebeh

Začína v mestskej časti Rosinky, na križovatke s ulicou Pri celulózke a pokračuje južným smerom. Vedie popod cestu I. triedy 18 a následne okrajom sídliska Vlčince, kde do nej ústia Matice slovenskej a Vysokoškolákov a okolo Lesoparku Žilina vedie smerom do obcí Rosina a Višňové. Končí vstupom do obce Rosina. V celom svojom úseku kopíruje cestu III. triedy.

Občianska vybavenosť

Na ulici sa nachádzajú dve stredné školy - Dopravná akadémia na Rosinskej ceste a Spojená škola zložená zo Športového gymnázia a SOŠ drevárskej na Rosinskej ceste 4, pri ktorej sa nachádza aj internát s kapacitou cca. 300 ubytovaných. Ďalej sa na nej nachádzajú automobilové predajne Mercedes-Benz - Jeep - Lancia, Škoda či Audi - Volkswagen. Svoje oddelenie tu má aj štátny podnik Plemenárske služby SR. V minulosti tu sídlil aj Výskumný ústav výpočtovej techniky, ktorý zanikol v roku 1991.

MHD

Na Rosinskej ceste sa nachádzajú tri zastávky žilinskej MHD, ktoré sú obsluhované iba autobusovými linkami č. 20 a 26 - Zvolenská, Rosinská, plemenárny podnik a konečná zastávka linky 26 Rosinská, VÚVT. Ulicou vedú linky prímestských spojov do obcí Rosina a Višňové.
Ferdinand Šteller-Šteliar

Životopis

Študoval na gymnáziu v Banskej Bystrici (1907-1909), vo Vacove a v Kecskeméthe, matematiku, fyziku, slavistiku a hudbu na univerzite v Budapešti (1915-1918). Učiteľ na meštianskej škole, stredošk. prof., riaditeľ na Učiteľskej akadémii v Turč. Tepliciach, prekladateľ, archivár a korektor. Venoval sa problematike kodifikácie slov. spisovnej normy. Vystupoval proti čechoslovakistickým postojom v otázkach slov. spisovného jazyka. Autor jazykovedných a literárnohist. prác. Interpret hry na violončele, husliach a na klavíri. Upravoval ľudové piesne, dirigent spevokolov v Košiciach. Hudobný recenzent a kritik. Člen pravopisnej komisie, jazykovedného a literárnovedného odboru MS.
Saint-Désert

Poloha

Obec má rozlohu 4,99 km². Najvyšší bod je položený 400 m n. m. a najnižší bod 212 m n. m.

Obyvateľstvo

Počet obyvateľov obce je 904 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rámájana

Rámájana (- sanskritský kmeň; v písme dévanágarí: रामायण - Rámajana; v preklade „Príbeh Rámovho života “ či „Putovanie Rámu“) alebo Rámájanam (- sanskritský nominatív a zároveň názov dnes používaný napríklad v tamilčine; po tamilsky: இராமாயணம் - Rámájanam) je staroveký indický epos, za ktorého autora sa považuje legendárny mudrc Válmíki. Tvorí dôležitú časť hinduistického kánonu zvaného smrti, spoločne s Mahábháratou je jedným z najvýznamnejších diel indickej epickej literatúry. Je najobľúbenejším textom višnuistov. V slovenčine vyšiel preklad časti eposu v roku 1961, v češtine vyšiel preklad časti eposu prvýkrát v roku 1957 (pod názvom Rámájanam).
Hlavným hrdinom eposu je princ Ráma, prvorodený syn kóšálskeho kráľa Dašarathu. Ráma bol následkom dvorských intríg odsúdený na 14 rokov lesného vyhnanstva, kam sa uchýlil aj so svojou manželkou Sítou a bratom Lakšmanom. Vlády sa zatiaľ ujal jeho ďalší brat Bharata. Jedného dňa bola Síta unesená Rávanom, kráľom rákšasov, na ostrov Lanka. Ráma ju však s pomocou opičieho ľudu na čele s kráľom Sugrívom a jeho verným druhom Hanumánom získal naspäť. Pri dobýjaní Lanky zahynul Rávana, jeho synovia, bratia aj veľa ďalších významných rákšasov. Ráma sa potom vrátil so Sítou naspäť do Ajódhjy, kde sa stal kráľom a spravodlivo vládol veľa storočí.
Epos sa skladá z 24 000 dvojverší a zahŕňa 7 častí nazývaných kándy. Vznikol zhruba okolo 3. storočia pred. Kr., hoci predloha pre Rámov príbeh je ešte o niekoľko storočí staršia. Niektoré epizódne príbehy vrátane celej prvej a siedmej kándy, kde dochádza k stotožneniu Rámu s Višnuom, boli do eposu začlenené až dodatočne, a to niekedy v prvých storočiach nášho letopočtu. Tieto vsuvky sú kľúčové v tom, že z pôvodne svetského eposu robia náboženské dielo.
Noyers (Loiret)

Poloha

Obec má rozlohu 18,06 km². Najvyšší bod je položený 134 m n. m. a najnižší bod 98 m n. m.

Obyvateľstvo

Počet obyvateľov obce je 742 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clérac

Poloha

Obec má rozlohu 43,08 km². Najvyšší bod je položený 116 m n. m. a najnižší bod 27 m n. m.

Obyvateľstvo

Počet obyvateľov obce je 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Mamojka

Zo života

Narodil sa v Kovačici neďaleko Belehradu. Otec Ján, pôvodom Slovák, podobne ako aj ostatní slovenskí Kovačičania, svojho syna viedol v šľapajach slovenského jazyka. Igor Mamojka sa na Slovensku a v Česku preslávil aj vďaka spolupráci s hudobným skladateľom Jiřím Zmožkom, s ktorým najmenej päť rokov koncertuje ako v kostoloch tak v kultúrnych domoch či na ostatných podujatiach. Videoklip "Slnko aj mesiac svedčia" taktiež prispel k Igorovej popularite, keď sa až pol roka vysielal na STV.
Dejiny Európy

Dejiny Európy je nový fenomén skúmaný v súvislosti s európskou integráciou. Nie sú to len dejiny medzinárodných vzťahov, ale najmä všeobecné dejiny európskeho priestoru.
Chromatické číslo

Chromatické číslo grafu alebo farebnosť grafu je minimálny počet farieb, ktoré musíme použiť na zafarbenie vrcholov grafu, ak každá hrana spája vrcholy rôznych farieb. Označuje sa symbolom .
Éloise

Poloha

Obec má rozlohu 8,95 km². Najvyšší bod je položený 533 m n. m. a najnižší bod 330 m n. m.

Obyvateľstvo

Počet obyvateľov obce je 862 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Creatures of the Night

Zoznam skladieb

Ak nie je uvedené inak, sólovú gitaru hrá Vincent Cusano (Vinnie Vincent). Títo gitaristi nie sú na obale albumu uvedení (podobne ako ostatní hostia).
Flourens (Francúzsko)

Poloha

Obec má rozlohu 9,74 km². Najvyšší bod je položený 243 m n. m. a najnižší bod 152 m n. m.

Obyvateľstvo

Počet obyvateľov obce je 1 807 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sapignicourt

Poloha

Obec má rozlohu 4,82 km². Najvyšší bod je položený 128 m n. m. a najnižší bod 120 m n. m.

Obyvateľstvo

Počet obyvateľov obce je 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-aux-Lys

Poloha

Obec má rozlohu 10,56 km². Najvyšší bod je položený 230 m n. m. a najnižší bod 87 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
IL-2 Sturmovik

IL-2 Sturmovik je počítačový letecký simulátor s tematikou druhej svetovej vojny a prvý diel série IL-2 Sturmovik. Dej hry je zameraný na letecké bitky na východnom fronte. Hra je pomenovaná po známom sovietskom útočnom bombardéri Iľjušin Il-2. Spolu s pokračovaním je IL-2 Sturmovik považovaný za jeden z popredných letových simulátorov 2. svetovej vojny.

História

Hra bola vytvorená spoločnosťou 1C: Maddox Games a publikovaná spoločnosťou 1C pre Rusko a spoločnosťou Ubisoft pre zvyšok sveta. Bola vydaná pre operačný systém Windows 18. novembra 2001.

Hrateľnosť

V hre možno disponovať 31 lietadlami (ruské, nemecké, americké), ktoré môžu ovládať hráči a ďalšími 40 lietadlami, ktoré môže ovládať počítač. Hráč si môže vybrať jednu z dvoch strán: Spojencov (Sovietsky zväz, Austrália, Francúzsko, Holandsko, Nový Zéland, Poľsko, Spojené kráľovstvo a Spojené štáty), alebo štáty Osi (Nemecko, Taliansko, Japonsko, Fínsko, Maďarsko, Rumunsko a Slovensko). Môže ovládať stíhacie jednomiestne ale aj viacmiestne bombardovacie lietadlá.
Hru možno hrať v móde pre viacerých hráčov, ktorý podporuje hru až 100 hráčov cez internet alebo lokálnu sieť.
Akakor

Akakor je fiktívne podzemné mesto na rozhraní Bolívie, Brazílie a Peru, ktoré opísal nemecký novinár Karl Brugger v roku 1976 v knihe Die Chronik von Akakor (Kronika Akakoru).
Brugger opísal Akakor podľa výpovede údajného poloindiána menom Tatunca Nara, príslušníka doposiaľ nepoznaného amazonského kmeňa Ugha Mogulala. Nemecký cestovateľ Rüdiger Nehberg a režisér Wolfgang Brög podvod odhalili počas nakrúcania dokumentárneho filmu pre ARD v roku 1990 a zistili, že Tatunca Nara je nemecký podvodník Günther Hauck.
Yssac-la-Tourette

Poloha

Obec má rozlohu 2,14 km². Najvyšší bod je položený 443 m n. m. a najnižší bod 357 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Massiac (obec)

Poloha

Obec má rozlohu 34,78 km². Najvyšší bod je položený 1 005 m n. m. a najnižší bod 511 m n. m.

Obyvateľstvo

Počet obyvateľov obce je 1 826 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sturm und Drang

Sturm und Drang (doslova zhruba „búrka a tlak“), po slovensky Búrka a vzdor alebo Búrka a nápor, bolo literárne hnutie v Nemecku v rokoch asi 1767–1785, ktorého názov bol odvodený z hry Friedricha Maximiliana von Klinger.
Hlavnými predstaviteľmi hnutia boli Johann Wolfgang Goethe a Friedrich Schiller. V roku 1767 vyšli Fragmenty Johanna Gottfrieda Herdera a v roku 1785 nastupuje nemecká klasika čiže zrelé obdobie tvorby Goetheho a Schillera.
Hnutie Sturm und Drang je charakterizované ako prúd nemeckého preromantizmu, ktorého všetky základné znaky nesie. Špecifické pre toto hnutie je najmä idealizovanie individuálnej vzbury silného jednotlivca, génia v prométeovskom zmysle, v dôsledku čoho sa označovalo aj ako Genienperiode (obdobie génia).
Proti intelektualizmu osvietencov a racionalizmu klasicistov stavia Sturm und Drang cit a vášeň, proti umŕtvenej spoločenskej hierarchizácii a estetickej kanonizácii starého absolutistického obdobia zdôrazňuje tvorivú slobodu osobnosti, nespútanej žiadnymi konvenciami a riadiacej sa len zákonmi vlastného srdca, a proti znásilňujúcej moci mestskej civilizácie kladie voľnosť prírody a života v nej a prikláňa sa k ľudovým tradíciám a vzorom.
Quessoy

Poloha

Obec má rozlohu 29,23 km². Najvyšší bod je položený 161 m n. m. a najnižší bod 37 m n. m.

Obyvateľstvo

Počet obyvateľov obce je 3 419 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Esparsac

Poloha

Obec má rozlohu 17,44 km². Najvyšší bod je položený 253 m n. m. a najnižší bod 115 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE